CELEX: 62020TN0392
Language: et
Date: 2020-06-19 00:00:00
Title: Kohtuasi T-392/20: 19. juunil 2020 esitatud hagi – Flašker versus komisjon

7.9.2020   
            
            
               ET
            
            
               Euroopa Liidu Teataja
            
            
               C 297/40
            
         
      19. juunil 2020 esitatud hagi – Flašker versus komisjon
      (Kohtuasi T-392/20)
      (2020/C 297/53)
      Kohtumenetluse keel: inglise
      
         Pooled
      
      
         Hageja: Petra Flašker (Grosuplje, Sloveenia) (esindaja: advokaat K. Zdolšek)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada asjas SA.43546 tehtud Euroopa Komisjoni 24. märtsi 2020. aasta otsus väidetava riigiabi kohta Lekarna Ljubljanale, milles väidetakse ilma ametlikku uurimismenetlust algatamata, et hageja vaidlustatud meetmed ei ole riigiabi;
               
            
                  —
               
               
                  jätta Euroopa Komisjoni kohtukulud tema enda kanda ja mõista temalt välja hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt sisaldab vaidlustatud otsus sisulisi vasturääkivusi, mistõttu on rikutud ELTL artiklis 296 sätestatud põhjendamiskohustust.
               
            
                  2.
               
               
                  Teise väite kohaselt on tehtud faktivigu ja rikutud õigusnorme komisjoni järelduses, et asjaomased meetmed kujutavad endast olemasolevat abi.
                  
                              —
                           
                           
                              Hageja leiab sellega seoses, et komisjoni otsus põhineb ebatäpsetel ja puudulikel faktidel ning nende faktide ebaõigel õiguslikul liigitusel, mistõttu on rikutud ELTL artikleid 107 ja 108.
                           
                        
            
                  3.
               
               
                  Kolmanda väite kohaselt ilmnevad kahes eelmises väites osutatud faktivigadest ja õigusnormi rikkumistest hulk raskusi, mis komisjonil tekkis käesoleva asja hindamisel, ning asjassepuutuvate faktiliste asjaolude ebapiisav uurimine enne ametliku uurimismenetluse alustamise otsuse tegemist. Nendele raskustele lisandub veel muid menetluslikke probleeme, mida on käesolevas väites mainitud. Nende raskuste tõttu oli komisjon kohustatud alustama ametlikku uurimismenetlust ja kuna ta sellest keeldus, on ta rikkunud ELTL artikli 108 lõikest 2 tulenevaid hageja menetluslikke õiguseid.